ન કરે નારાયણને જો પાણીપૂરી પર સાગમટે પ્રતિબંધ મૂકી દેવામાં આવે તો શું થશે? આ પ્રશ્ન આમ તો સલામતી પરિષદની તાકીદે બેઠક બોલાવવી પડે એવો ગંભીર છે. પણ જો આવું બને તો જે શક્યતા ઊભરે છે એ વધુ કંપાવનારી છે. લપાતા છુપાતા બાટલી લેવા જતા રસિકજનોએ એક નહીં પણ બે થેલી લઈને જવું પડશે. એક બાટલી માટે અને બીજી પાણીપૂરી માટે. છાપામાં ‘પાણીપૂરી ખાઈને છાકટા બનેલા યુવકોની અટકાયત’ જેવા સમાચારો પણ ચોંકાવી શકે.